สวัสดีครับ. ผมอยากทราบว่าสารเสพติดใบกระท่อม จะอยู่ในกระแสเลือดกี่วันกี่เดือนครับ. ขอขอบเป็นอย่างสูงครับ
สวัสดีค่ะ ใบกระท่อมนั้นนั้นจัดเป็นพืชเสพติดชนิดหนึ่ง เพราะผู้ใช้พืชกระท่อมมีพฤติกรรมการใช้และอาการที่สอดคล้องกับหลักเกณฑ์สากลในการวินิจฉัยภาวะติดสารเสพติด รวมทั้งมีอาการถอนยาจากใบกระท่อมได้เช่น ไม่มีแรง อ่อนเพลีย ปวดเมื่อยตามตัวและกระดูกส่วนต่างๆ หรือมีกล้ามเนื้อกระตุกเอง มีอารมณ์ซึมเศร้า เซื่องซึม ไม่พูดกับใคร มีอาการนอนไม่หลับ กระวนกระวาย บางรายอาจมีพฤติกรรมก้าวร้าวโดยสารเสพติดชนิดนี้มักจะอยู่ในเลือดได้ประมาณ 12 ชั่วโมง ในปัสสาวะ 3 ถึง 4 วันค่ะหากต้องการถอนหรือเลิกยา แนะนำพบแพทย์ที่รพ.ใกล้บ้านเพื่อประเมินอาการ และอาจต้องใช้ยาช่วยในช่วงๆแรกๆ และควรอยู่ภายใต้การดูแลของบุคลากรทางการแพทย์ค่ะ